Noodlottige ongeluk by Harmony Gold in WelkomArgieffoto Harmony Gold het Maandag bevestig ŉ werknemer is oor die naweek tydens ŉ ondergrondse mynongeluk in Welkom in die Vrystaat oorlede. Die ongeluk hou glo met ŉ ondergrondse spoorgebonde voorval verwant. “Die ongeluk het Saterdag by Phakisa-myn plaasgevind,” het die maatskappy in ŉ verklaring gesê. “ŉ Ondersoek duur voort.” Bestuurslede van die maatskappy het hul medelye betuig met die oorledene se familie, vriende en kollegas. ŉ Werknemer van Harmony Gold is in April vanjaar oorlede toe hy by Kusasalethu-myn naby Careltonville, Gauteng, geval het. Die vorige noodlottige ongeluk was in November 2015 tydens ŉ grondstorting by Masimong-myn in die Vrystaat.